armvectores/hy_wikipedia_2023 huggingface dataset:
Զվարթնոց (հանդես)

Անվան այլ կիրառումների համար տե՛ս՝ Զվարթնոց (այլ կիրառումներ)Զվարթնոց, կրոնական հանդես, հայ կաթողիկե Զմմառյան միաբանության հրատարակություն։ Լույս է տեսնում 1980 թվականի ապրիլից, առաջին համարը՝ «Զմմառյանք ի սփյուռս աշխարհի» անունով։ Մինչև 1999 թվականը լույս է տեսել ընդամենը 19 համար։ Խմբագիրներ՝ Մանուել ծայրագույն վարդապետ Պաթագյան, Անդրանիկ վարդապետ Կոանյան, Մեսրոպ վարդապետ Ճուրյան, Հովսեփ վարդապետ Քելեկյան, Պողոս վարդապետ Գազանճյան, Եդիա վարդապետ Եդիայան, Ղևոնդ վարդապետ Քենտիրճյան, Գևորգ ծայրագույն վարդապետ Խազումյան, Հովհաննես վարդապետ Թեյրուզյան և Անդրանիկ վարդապետ Ադամյան։ Լուսաբանում է հայ կաթողիկե Զմմառյան միաբանության գործունեությունը, լույս ընծայում հայոց պատմությանն ու մշակույթին վերաբերող հոդվածներ։
Սուրբ Պողոս-Պետրոս եկեղեցի (Զովունի)

Անվան այլ կիրառումների համար տե՛ս՝ Սուրբ Պողոս-Պետրոս եկեղեցի (այլ կիրառումներ)Սուրբ Պողոս-Պետրոս եկեղեցի, հայկական եկեղեցի Հայաստանի Արագածոտնի մարզի Ապարանի ջրամբարի ձախ ափին, թեքության վրա։


== Պատմություն ==

Զովունիի Պողոս-Պետրոս եկեղեցին կառուցվել է 5-րդ դարի առաջին կեսին՝ բազիլիկ հատակագծով։ 5-րդ դարի վերջին կամ 6-րդ դարի սկզբին Գրիգոր Գնթունի իշխանը տաճարը վերակառուցել է ներսից՝ պայտաձև, դրսից ուղղանկյուն խորանով գմբեթավոր եկեղեցու՝ երկայնական պատերին հզոր գմբեթակիր որմնամույթեր կցելով։
Զովունիի Պողոս-Պետրոս եկեղեցին հայ ճարտարապետության մեջ եկեղեցական շենքի նոր տիպի՝ գմբեթավոր դահլիճի առաջին օրինակն է։ Պողոս-Պետրոս եկեղեցին վերանորոգվել է 1896-ին, քարե կտուրի փոխարեն ծածկվել է փայտով։ 20-րդ դարում քանդվել են եկեղեցու ծածկը և հարավային պատը։


== Ջրամբարի կառուցում ==

1962-1967 թթ-ին Ապարանի ջրամբարի շինարարության պատճառով Պողոս-Պետրոս եկեղեցու արևելյան կողմում եղած 4-5-րդ դարերի Թուխ Մանուկ փոքրաչափ բազիլիկ տիպի միանավ եկեղեցին և հարավային կողմում եղած 5-րդ դարի Սուրբ Վարդան մատուռ-դամբարանը 1967 թ-ին տեղափոխվել են գյուղի արևելյան կողմում գտնվող Խաչեր կոչվող հատվածը և իրենց պահպանված չափով վերաշարվել։ Պողոս-Պետրոս եկեղեցին, ցավոք, մնացել է նույն տեղում և 1967 թ-ից սկսած տարեկան 3-4 ամիս մինչև պատուհանների բարձրությամբ մնում է ջրի գերության մեջ։ Այդ վիճակով էլ մինչև 2005 թթ. շինության պատերն ամբողջական վիճակում պահպանվում էին։ Միայն 2005 թ-ին եկեղեցու արևելյան պատը տևական ողողումներից հետո քանդվել է։


== Պատկերասրահ ==

		
		
		
		
		
		
		
		
		
		


== Գրականություն ==
Վիկտոր Պետրոսյանց /Տիգրան Պետրոսյանց/, Նիգ-Ապարանի պատմաճարտարապետական հուշարձանները։ Երևան, 1988 թ., էջ 31-36։
Վիկտոր Պետրոսյանց /Տիգրան Պետրոսյանց/, Զովունիի արձանագրությունները։ ՀՀ ԳԱ "Պատմա-բանասիրական հանդես", 1980 թ., թիվ 3, էջ 303-306։


== Տես նաև ==
Գմբեթավոր դահլիճ


== Ծանոթագրություններ ==


== Արտաքին հղումներ ==
Զովունիի՝ ջրի տակ անցնող և դուրս եկող Պողոս-Պետրոս եկեղեցին
Գեորգ Մոր (շախմատիստ)

Գեորգ Մոր (սլովեն.՝ Georg Mohr, փետրվարի 2, 1965 թ., Մարիբոր), սլովենացի շախմատիստ։ Գրոսմայստերի կոչմանն արժանացել է 1997 թ.։ Սլովենիայի հավաքականի կազմում մասնակցել է 6 օլիմպիադաների. 1992-2002 թթ.։


== Մրցելույթների աղյուսակ ==


== Վարկանիշի փոփոխության գծապատկեր ==


== Ծանոթագրություններ ==


== Հղումներ ==
Գեորգ Մորի անձնական էջը ratings.fide.com կայքում
Գեորգ Մորի պարտիաները www.chessgames.com կայքում
Գեորգ Մորի անձնական էջը www365chess.com կայքում
Գեորգ Մորի մրցելույթները շախմատային օլիմպիադաներում
Անարխիստները (ֆիլմ)

«Անարխիստները» (ֆր.՝ Les anarchistes), գեղարվեստական ֆիլմ, ռեժիսոր՝ Էլի Վաժեման։ Ֆիլմի պրեմիերան կայացել է 2015 թվականի մայիսի 15։ Ռուսաստանում ցուցադրվել է 2016 թվականի փետրվարի 25-ին։


== Սյուժե ==
Ֆիլմը պատմում է Ժաննա Ալբերտինի մասին, ով ունեցել է որբ և աղքատ մանկություն, սակայն եղել է խիստ նպատակասլաց։ Դառնալով դեռահաս, անցել է ծառայության Փարիզի ոստիկանությունում։ Հետագայում, դառնալով «ժանդարմերիայի հրամանատար», իշխանությունները որոշել են նրան ուղարկել լրտեսելու մի ժումբ անարխիստների։ Ժամանակի ընթացքում Ժանը ծանոթանում է «հանցագործների» գաղափարներին և աստիճանաբար սկսում է համակրել նրանց։


== Դերերում ==
Թահար Ռահիմ — Ժան Ալբերտին
Ադել Էկզարկոպուլոս — Ջուդիտ Լորիլարդ
Սվան Արլո
Գիյոմ Գուի
Կարիմ Լեկլու
Սառա Լեպիկար
Սեդրիկ Կան


== Ծանոթագրություններ ==


== Արտաքին հղումներ ==
Фильм на сайте «Film.ru»
Ալազա (այլ կիրառումներ)

Ալազա, կարող է վերաբերել՝

Ալազա - գյուղ, Երևանի նահանգի Նախիջևանի գավառում
Ալազա - գետակ Արաքսի ավազանում, Ախուրյանի աջակողմյան վտակը
Ալազա - լեռ Կիլիկիայում, Կիլիկյան Տավրոս լեռնահամակարգում
Զավուրտի Ներքին

Զավուրտի Ներքին, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Դերիք Բայերս

Դերիք Ջավոն Բայերս (անգլ.՝ Derrick JaVaughn Byers, ապրիլի 25, 1984(1984-04-25), Մեմֆիս, Թենեսի, ԱՄՆ), ամերիկացի պրոֆեսիոնալ բասկետբոլիստ։ Վերջին անգամ հանդես է եկել Իսպանիայի ACB լիգայի «Սևիլյա» ակումբում։


== Արտաքին հղումներ ==
Էջը NBA.com կայքում(անգլ.)
Որոնողները (ֆիլմ, 1956, ԱՄՆ)

Որոնողները (անգլ.՝  The Searchers), 1956 թվականին ռեժիսոր Ջոն Ֆորդի նկարահանած վեստեռն ժանրի ամերիկյան ֆիլմ, Ամերիկյան բոլոր ժամանակների 10 լավագույն ֆիլմեր ըստ 10 ժանրերի ցանկում 1-ին տեղում է որպես վեստեռն։


== Սյուժե ==
Ամերիկյան բանակի սպա Իթա Էդվարդսը երկար տարիների բացակայությունից հետո վերադառնում է Տեխաս եղբոր Աարոնի տուն։ Հնդկացիական կոմանչի ցեղերը հարձակվում են նրա տան վրա, սպանում Աարոնին, Մարտիին և նրանց որդուն, իսկ աղջիկներին՝ Լյուսիին և Դեբբին առևանգում են։ Ռեյնջերների ջոկատը սկսում է հետապնդումը գտնելու համար աղջիկներին։ Շուտով Լյուսինն մեռած են հայտնաբերում։
Դեբբիի որոնումներին մնում են միայն Իթանն ու Մարտին Պոլին։ Որոնումները տևում են երկար տարիներ, սակայն Իթանն ու Մարտինը շարունակում են փնտրել Դեբբին ...


== Դերակատարներ ==

		
		
		
		
Ջոն Ուեյն - Իթան Էդվարդս
Ջեֆրի Հանտեր - Մարտին Պոլի
Վերա Մայլզ - Լորի Յորգենսեն
Ուորդ Բոնդ - Սեմյուել Ջոնսթոն Քլեյթոն
Նատալի Վուդ - մեծահասակ Դեբբի Էդվարդս
Ջոն Քուեյլեն - Լարս Յորգենսեն
Պլայվ Քերի - միսսիս Յորգենսեն
Հենրի Բրենդոն - «Սպի» առաջնորդ
Քեն Քերթիս - Չառլի Մակկորի
Հարրի Քերի կրտսեր - Բրեդ Յորգենսեն
Անտոնիո Մորենո - Էմիլիո Գաբրիել Ֆեռնանդես Ի Ֆիգերոա
Հենք Ուորդեն - Մոուզ Հարփեր
Ուոլտեր Քեյ - Աարոն Էդվարդս
Դորոտի Ջորդան - Մարթա Էդվարդս
Պիպպի Սքոթ - Լյուսի Էդվարդս
Պատրիկ Ուեյն - լեյտենանտ Գրինհիլ
Լանա Վուդ - մանուկ Դեբբի Էդվարդս


== Ֆիլմը վարկանիշային ցանկերում ==
«Որոնողները» ֆիլմն ընդգրկվել է Ամերիկյան կինոակադեմիայի կողմից կազմված տարբեր վարկանիշային ցանկերում հետևյալ տեղերում.

Ամերիկյան բոլոր ժամանակների 100 լավագույն ֆիլմեր, 1997 թ. ցանկում - 96, 2007 թ. ցանկում - 12
Ամերիկյան բոլոր ժամանակների 10 լավագույն ֆիլմեր ըստ 10 ժանրերի - 1- տեղում է վեստեռն ժանրի ֆիլմերումֆիլմը ներկայացված է եղել հետևյալ ցանկերում

Ամերիկյան բոլոր ժամանակների ֆիլմերի 100 լավագույն դրական և բացասական հերոսներ, Ջոն Ուեյնի հերոս Իթան Էդվարդսը ներկայացված է եղել որպես դրական հերոս
Ամերիկյան բոլոր ժամանակների ֆիլմերի 100 լավագույն խոսքերի մեջ ներկայացվել է Ջոն Ուեյնի «Գնանք տուն, Դեբբի» խոսքը1989 թվականին ֆիլմն ընդգրկվել է Ամերիկյան ֆիլմերի ազգային ռեեստրում


== Կադրեր ֆիլմից ==

		
		
		
		


== Ծանոթագրություններ ==


== Գրականություն ==
The Searchers: Screenplay, by Frank S Nugent, Alan Le May, John Ford. Published by Warner Bros, 1956. Online Version
Pippin, Robert B. Hollywood Westerns and American Myth: The Importance of Howard Hawks and John Ford for Political Philosophy (Yale University Press, 2010) 208 pp.


== Արտաքին հղումներ ==

Որոնողները(անգլ.) ֆիլմը Internet Movie Database կայքում
«Որոնողները»(ռուս.) ֆիլմը ԿինոՊոիսկ կայքում։
«Որոնողները»(անգլ.) ֆիլմը Allmovie կայքում:
Դավիթ Բեկ (օպերա)

Անվան այլ կիրառումների համար տե՛ս՝ Դավիթ Բեկ (այլ կիրառումներ)Դավիթ Բեկ, օպերա՝ երաժշտությունն ու լիբրետոն Արմեն Տիգրանյանի։ Ըստ Րաֆֆու համանուն վեպի։ Կոմպոզիտորի մահից հետո օպերան ավարտել են Լևոն Խոջա-Էյնաթովը (նաև գործիքավորել է), Գ. Բուդաղյանը, լիբրետոն մշակել է Ա. Տեր-Հովհաննեսյանը։


== Բեմադրություններ ==
1950 - առաջին անգամ Երևանում։
1956 - Մոսկվայում Երևանի օպերային թատրոնի ուժերով։


== Աղբյուրներ ==
Էդվարդ Ասրյան

Էդվարդ Էդիսոնի Ասրյան (մայիսի 22, 1977(1977-05-22)), Հայաստանի զինված ուժերի գեներալ-մայոր, 2022 թվականի հուլիսի 14-ից Հայաստանի Հանրապետության զինված ուժերի գլխավոր շտաբի պետ, պաշտպանության նախարարի առաջին տեղակալ։


== Կենսագրական տվյալներ ==
Ծնվել է 1977 թվականի մայիսի 22-ին, ԼՂՀ Ազոխ գյուղում։

1994-1999 թթ.-ավարտել Արցախի պետական համալսարանը (հեռակա)
2004-2006 թթ.-ՌԴ ԶՈՒ համազորային ակադեմիա։
2018 թ.- ՌԴ ԶՈՒ ԳՇ ռազմական ակադեմիայի եռամսյա դասընթացներ
2021 թ.- ՌԴ ԶՈՒ ԳՇ ռազմական ակադեմիայի դասընթացներ


== Ռազմական կարիերա ==
1994 թ-ից զբաղեցնում է տարբեր ղեկավար պաշտոններ ԶՈՒ կազմում։
2015 թվականից մինչև 2017 թվականը զբաղեցրել է ՊՆ Վ. Սարգսյանի անվան ռազմական համալսարանի համազորային ֆակուլտետի պետի տեղակալի, այնուհետև ֆակուլտետի պետի պաշտոնները։
2017 թվականին նշանակվել է ՀՀ ԶՈՒ գլխավոր շտաբի օպերատիվ վարչության պետի տեղակալ։
2019 թվականին նշանակվել է ՀՀ ԶՈՒ գլխավոր շտաբի օպերատիվ գլխավոր վարչության պետ։
Գեներալ-մայոր Էդվարդ Ասրյանը 2021 թվականի մայիսի 21-ին նշանակվել էր գլխավոր շտաբի օպերատիվ գլխավոր վարչության պետի - գլխավոր շտաբի պետի տեղակալի պաշտոնում, իսկ նույն թվականի սեպտեմբերի 27-ին ազատվել էր այդ պաշտոնից։ 
2022 թվականի հուլիսի 14-ին Հայաստանի նախագահ Վահագն Խաչատուրյանի հրամանագրով Էդվարդ Ասրյանը հինգ տարի ժամկետով նշանակվել է ՀՀ ԶՈՒ ԳՇ պետ։


== Կոչումներ ==
2020 թվականի հոկտեմբերի 30-ին Հայաստանի նախագահի հրամանագրով շնորհվել է գեներալ-մայորի զինվորական կոչում։


== Պարգևներ ==
2013 թվականի հունվարի 21-ին, բանակի օրվա առթիվ, Հայրենիքի պաշտպանության գործում ցուցաբերած արիության և անձնական խիզախության, զորքերի մարտական պատրաստվածության ապահովման գործում ներդրած նշանակալի ավանդի համար պարգևատրվել է Մարտական ծառայության մեդալով։


== Ծանոթագրություններ ==
892

892 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 892 թվականն է, 
IX դարի 92-րդ տարին։


== Դեպքեր ==


== Ծնունդներ ==


== Մահեր ==
(7611) Հաշիտացու

(7611) Հաշիտացու (անգլ.՝ Hashitatsu), աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 23-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,983187 ա. մ., առավելագույնը մոտենում է 2,5177 ա. մ. հեռավորության վրա և հեռանում 3,4487 ա. մ.։ Արեգակի շուրջ մեկ ամբողջական պտույտ է կատարում 1882 երկրային օրվա ընթացքում, իր ուղեծրով շարժվելով միջինում 0,191286 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7611) Հաշիտացու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուժքույր

Բուժքույրը (կամ գթության քույրը) միջին բժշկական կրթությամբ մասնագետ է և աշխատում է բժիշկների ղեկավարությամբ։ Հիվանդանոցներում բուժքույրերը խնամում են հիվանդներին, հետևում նրանց վիճակին, բժշկի նշանակմամբ իրականացնում բուժարարողություններ, վերահսկում բաժանմունքի և հիվանդասենյակների սանիտարահիգիենային վիճակը։
Բուժքույրերն աշխատում են ավագ բուժքրոջ անմիջական ղեկավարությամբ, որը վերահսկում է բժշկի նշանակումների կատարումը, իրականացնում դեղանյութերի դուրսգրումը, դրանց հաշվառումն ու պահպանումը, հիվանդների ընդունելության և դուրսգրման ձևակերպումները, հետևում բաժանմունքի սանիտարական վիճակին, տնտեսությանը, հիվանդների սննդին և այլն։
Բուժքույրը նաև մասնակցում է բնակչության շրջանում սանիտարալուսավորչական աշխատանքների կատարմանը։ Բուժքույրեր աշխատում են նաև մանկապարտեզներում, դպրոցներում, արտադրական ձեռնարկություններում, ծերանոցներում, կարող են լինել նաև մասնավոր հիվանդապահներ և այլն։ Բուժքրոջ որակավորում ստանում են սովորաբար հատուկ բժշկական դպրոցներում կամ ուսումնարաններում 3 տարի սովորելուց հետո, ապա շատերը մասնագիտանում են բժշկագիտության որոշակի բնագավառում։ Բուժքույրերը հատկապես կարևոր դեր են խաղում այն երկրներում, որտեղ բժիշկները քիչ են։
Քույրական գործը անկախ, զարգացող և կատարելագործում պահանջող մասնագիտություն է։ Բուժքույրերը հանդիսանում են բուժհիմնարկների միջին մասնագիտական օղակ, որի դերը շատ մեծ է բուժսպասարկման մեջ։
Ըստ Միջազգային բուժքույրական համաժողովին (2006) ընդունված և հաստստված նորմերի քույրը պարտավոր է զարգանալ, վերապատրաստվել պարբերաբար, կատարելագործել տեսական և պրակտիկ հմտությունները արդիական նորմերին համապատասխան։
Հայաստանի պատմության մեջ բուժքրոջ դերը լավագույնս արտահայտվեց Արցախյան պատերազմի ժամանակ, որտեղ մարտական գործողությունների ընթացքում բազմաթիվ բուժքույրեր արիաբար փրկեցին բազմաթիվ կյանքեր, նույնիսկ կյանքի գնով։
Ներկայումս Հայաստանում կառավարության կողմից հաստատված է բուժքույր-մասնագետների ուսուցման 3- ամյա ծրագիր։ Գործում է նաև Քույրական գործի կազմակերպում 4-ամյա ծրագիր (Երևանի հայ-ամերիկյան «Էրեբունի» պետական բժշկական քոլեջ) բակալավրիատի աստիճանով։


== Տես նաև ==
Բժիշկ
Բուժակ


== Արտաքին հղումներ ==
Միջին և կրտսեր բուժանձնակազմի բարոյական կերպարը, նրանց և հիվանդի փոխհարաբերությունները Archived 2015-09-12 at the Wayback Machine.
Ջուլի Հարիս

Ջուլի Էնն Հարիս (անգլ.՝ Julie Anne Harris, դեկտեմբերի 2, 1925(1925-12-02)[…], Grosse Pointe, Ուեյն շրջան, Միչիգան, ԱՄՆ - օգոստոսի 24, 2013(2013-08-24)[…], West Chatham, Բարնստեյբլ շրջան, Մասաչուսեթս, ԱՄՆ), թատրոնի, կինոյի և հեռուստատեսության ամերիկացի դերասանուհի։ Իր կարերիայի ընթացքում ստացել է հինգ «Թոնի», երեք «Էմմի» մրցանակ, ինչպես նաև առաջադրվել է «Օսկար» մրցանակի։


== Կենսագրություն ==
1952 թվականին կայացել է Ջուլիի առաջնաելույթը կինոյում՝ «Հյուր հարսանիքին» ֆիլմում։ Իր դերի համար առաջադրվել է «Օսկար» մրցանակի։ Նույն թվականին որպես լավագույն դերասանուհի ստացել է «Թոնի» մրցանակ։ Հետագայում՝ 1956, 1969, 1973 և 1977 թվականներին, Ջուլին ստացել է «Թոնի» մրցանակ։
1955 թվականին Ջուլին նկարահանվել է «Դրախտից արևելք» ֆիլմում։ Նկարահանման հարթակում նրա գործընկերներն են դարձել Ջեյմս Դինը, Ռիչարդ Դավալոսը և Ջո Վան Ֆլիթը։ Ջուլիի հերոսուհին՝ Աբրան, դժվար ընտրություն է կատարում երկու եղբայրների միջև։ 1960-ական թվականներին Ջուլիի մասնակցությամբ նշանավոր ֆիլմերից է դարձել Ջոն Հյուսթոնի «Փայլք ոսկե աչքում» պատկերը։ Այս ֆիլմում նրա հերոսուհին տառապում է ամուսնու դավաճանությունից և վերապրում է նորածին երեխայի մահը։
1980-1987 թվականներին Հարիսը Վելին Յուինգի մոր դերով խաղացել է Ջոան Վան Արկի «Խաղաղ նավահանգիստ» սերիալում։ Այդ դերը դարձել է նրա կարերիայի առավել ուշագրավ և շարունակական դերը։
Մահացել է 2013 թվականի օգոստոսի 24-ին 87 տարեկան հասակում սրտի անբավարարությունից։
Ներկայացվել է Supersisters  հավաքորդական քարտերի վրա։


== Ֆիլմագրություն ==
1952՝ Հյուր հարսանիքին / The Member of the Wedding՝ Ֆրենկի Էդամս
1955՝ Ես տեսախցիկ եմ՝ Սալի Բոուլզ
1955՝ Դրախտից արևելք՝ Աբրա
1957՝ Ճշմարտություն կանանց մասին՝ Հելեն Կուպեր
1957՝ Արտույտ/ The Lark՝ Ժաննա դ'Արկ
1962՝ Ծանրամարտի ռեքվիեմ՝ Գրեյս Միլլեր
1963՝ Բլրի վրայի տան ուրվականը՝ Էլեոնոր «Նելլ» Լէնս
1964՝ Համլետ՝ Օֆելյա
1966՝ Այժմ դու մեծ տղա ես՝ օրիորդ Նորա Թինգ
1967՝ Փայլք ոսկե աչքում՝ Էլիսոն Լենգդոն
1968՝ Կեսգիշերային ուղևորություն՝ Լեոնա Ջիլինգս
1968՝ Պառակտում՝ Գլեդիս
1975՝ Գաղտնի տեղ՝ Բեթսի թեն Բում
1976՝ Կեսգիշերային ճանապարհորդություն՝ Էլիս Ֆայնչայլդ
1983 Բրոնտե՝ Շառլոթ Բրոնտե
1985՝ Հանցագործության ալիք
1986՝ Մարդուկ-Ջարդուկը
1988՝ Գորիլաները խավարում
1992՝ Տնային տնտեսուհի
1993՝ Մութ կես
1996՝ Տարվածները
1997՝ Ռութ Օրքին։ Կյանքի շրջանակներ / Ruth Orkin: Frames of Life
1998՝ Անցում դեպի դրախտ / Passage pour le paradis
1999՝ Սերը տարօրինակ է / Love Is Strange
2006՝ Վերադարձ դեպի տուն / The Way Back Home


== Ծանոթագրություններ ==
Աննա Դ’Հառնոնկուր

Աննա Դ’Հառնոնկուր (անգլ.՝ Anne d’Harnoncourt, սեպտեմբերի 7, 1943(1943-09-07), Վաշինգտոն, Կոլումբիայի շրջան, ԱՄՆ - հունիսի 1, 2008(2008-06-01)[…], Ֆիլադելֆիա, Փենսիլվանիա, ԱՄՆ), արվեստի ամերիկացի պատմաբան, ժամանակակից արվեստի և Մարսել Դյուշանի ստեղագործությունների մասնագետ։ Եղել է Ֆիլադելֆիայի արվեստի թանգարանի կուրատոր և տնօրեն։


== Կենսագրություն ==


=== Ընտանիք և կրթություն ===
Աննա Դ’Հառնոկուրը ծնվել է 1943 թվականի սեպտեմբերի 7-ին Վաշինգտոնում։ Նրա հայրը` Ռենե Դ’Հառնոկուրը, եղել է Նյու Յորքի Ժամանակակից արվեստի թանգարանի տնօրեն, իսկ մայրը՝ Սառա Քարրը, նորաձևության դիզայներ։ Աննան սովորել է աղջիկների մասնավոր դպրոցում (The Brearley School), ապա ընդունվել է Քեմբրիջի Ռեդքլիֆ քոլեջ (Radcliffe College, Մասաչուսեթս), որն ավարտել է 1965 թվականին։ Մասնագիտությունը եղել է գերմանական ու անգլիական գրականություն և պատմություն։ Նշվում է, որ միայն կրթության վերջին տարում է սկսել հետաքրքրվել արվեստով և մասնակցել է ճարտարապետության պատմությանն ու չինական գեղանկարչությանը նվիրված մի քանի դասընթացների։ Քոլեջում ուսումն ավարտելուց հետո Աննա Դ’Հառնոնկուրը որոշել է խորացնել արվեստի պատմության վերաբերյալ իր գիտելիքները և ընդունվել է Կուրտոյի արվեստի ինստիտուտի մագիստրատուրա, որտեղ սովորել է 1965-1966 թվականներին։ Ուսման առաջին տարում նա կենտրոնացել է 1830 թվականից հետո ստեղծված եվրոպական մշակույթի վրա։ Երկրորդ տարում նրա ուսումնասիրությունը նվիրված է եղել Իտալիայի, Ֆրանսիայի ու Գերմանիայի 1900-1915 թվականների արվեստին։ Աննա Դ’Հառնոնկուրի առաջին թանգարանային փորձն անցել է Լոնդոնի Թեյթ պատկերասրահում, որտեղ նա կես տարի աշխատել է մագիստրատուրայում սովորելու ընթացքում։ Զբաղվել է պրեռաֆայելիտների 30 նկարների լիակատար կատալոգի ստեղծմանը 1966-1967 թվականների հավաքածուի համար։


=== Կարիերա ===
1967 թվականին Աննա Դ’Հառնոնկուրն սկսել է աշխատել Ֆիլադելֆիայի արվեստի թանգարանում որպես գեղանկարչության ու քանդակագործության դեպարտամենտի կուրատորի օգնական։ Այդ պաշտոնը նա զբաղեցրել է երկու տարի։ 1969 թվականին Աննա Դ’Հառնոնկուրը դարձել է Չիկագոյի արվեստի ինստիտուտի 20-րդ դարի արվեստի բաժնի կուրատորի օգնական։ 1971 թվականին Աննա Դ’Հառնոնկուրը վերադարձել է Ֆիլադելֆիա և զբաղեցրել 20-րդ դարի արվեստի բաժնի կուրատորի պաշտոնը, որն ստեղծվել է հատուկ նրա համար։
1983 թվականին Աննա Դ’Հառնոնկուրը դարձել է Ֆիլադելֆիայի արվեստի թանգարանի տնօրեն և զբաղեցրել այդ պաշտոնը մինչև կյանքի վերջ։ Աննա Դ’Հառնոնկուրը մահացել է 2008 թվականի հունիսի 1-ին, սրտի կանգից։


== Ծանոթագրություններ ==


== Գրականություն ==
Обрист Х. У. Краткая история кураторства. — М.: Ад Маргинем Пресс, 2014. — 255 с.


== Արտաքին հղումներ ==
Anne d’Harnoncourt Papers : Historical Note [1]
Օրելսկի գյուղական խորհուրդ (Խարկովի մարզ)

Օրելսկի գյուղական խորհուրդ  (ուկրաիներեն՝ Орільська селищна рада), Ուկրաինայի Խարկովի մարզի Լոզովսկի շրջանում։
2001 թվականի տվյալներով Օրելսկի գյուղական խորհրդում բնակվում էր 5421 մարդ։ Տարածքը՝ 103.96 կմ²։ Բնակչության խտությունը կազմում էր 52.15 մարդ/կմ²։ Խորհրդում կա 8 բնակավայր։ 
Հիմնվել է 1962 թվականին։


== Ծանոթագրություններ ==


== Արտաքին հղումներ ==
Ուկրաինայի պետական ռադայի կայքում բնակավայրերի ամբողջական ցանկ։ (ուկր.)
Կարմիր արշալույսների փողոց (Դոնի Ռոստով)

Կարմիր արշալույսների փողոց (ռուս.՝ Улица Красных Зорь), փողոց Ռուսաստանի Դոնի Ռոստով քաղաքում` 46 հայտնի շենքերով։ Գտնվում է Նիժնեբուլվարնայա, Սեդովի, Պետրոսի, Ազովի փողոցների և Բոգատյանովսկի զառիվայր պողոտայի կողքին։


== Պատմություն ==
Կարմիր արշալույսների փողոցը գտնվում է Դոնի աջ դարափին։ Այն սկսվում է Փոքր պողոտայի (այժմ` Չեխովի պողոտա) մոտ և ավարտվում Տեատրալնի պողոտայի (նախկին Նախիջևանի սահմանագիծ) մոտ։ Նախկինում այն կոչվում էր Եկատերինայի փողոց և այս անունը ստացել էր Եկատերինա Երկրորդ կայսրուհու պատվին։ Փողոցը գտնվում էր ռուս մեկ այլ ինքնակալի` Պետրոս Առաջինի անվան փողոցից ոչ հեռու։
Եկատերինայի թոռը` կայսր Ալեքսանդր Առաջինը, որին նա պատրաստում էր որպես իր իրավահաջորդի, Ռոստովին օգնել է դառնալու քաղաք` 1806 թվականին հաստատելով նրա հատակագիծը և զինանշանը։ Այդ ժամանակվանից Ռոստովն արդեն պաշտոնապես հիշատակվում է որպես քաղաք` ստանալով իրեն հասանելիք գավառական հիմնարկությունները իրենց հաստիքներով և գանձարանով։
Փողոցը Եկատերինա կայսրուհու անունով կոչվել է մինչև 1925 թվականը։

1925 թվականի ապրիլի 8-ին փողոցների վերանվանումների հանձնաժողովը որոշել է փոխել Եկատերինայի փողոցի անունը, և այն վերանվանվել է Նադեժդա Կրուպսկայայի անունով։

1930 թվականին Դոնի Ռոստովում տեղի ունեցավ մի իրադարձություն, որը ստիպեց վերանվանել ոչ միայն Կրուպսկայայի փողոցը, այլև Մելնիչնի զառիվայրը (նախկին Պոսոխովսկոյ)։
Պարամոնովի նախկին ալրաղացի փակ արտադրական տարածքներում պայթում է ալյուրի փոշին։ Ուժեղ հրդեհը կլանում է ամբողջ շինությունը։ Ալրաղացն ավերվում է գրեթե հիմնովին։ Հսկայական հրդեհը հաջողվում է մարել ոչ անմիջապես։ Մարդկանց փլատակների տակից հանում է ամբողջ Ռոստովը։
Ի հիշատակ այս ողբերգության ոչ միայն Մելնիչնի զառիվայրն է դառնում Փետրվարի 7-ի նրբանցք (ողբերգության ամսաթիվը), այլև նախկին Եկատերինայի, այնուհետև Կրուպսկայայի փողոցը սկսում է կոչվել Կարմիր արշալույսների փողոց։


== Գրականություն ==
Вера Волошинова. Ростов -на-Дону: улица Красных Зорь// газета «Молот». — 14.09.2012. №№ 131-132 — с. 6.


== Ծանոթագրություններ ==


== Աղբյուրներ ==
Старые названия ростовских улиц
Ростовские купцы.
РОСТОВ КУПЕЧЕСКИЙ Archived 2017-02-17 at the Wayback Machine.
Արցախի և Սյունիքի մելիքական ապարանքները (գիրք)

«Արցախի և Սյունիքի մելիքական ապարանքները» (անգլ.՝ Princely palaces in Artsakh and Siunik, ռուս.՝ Дворцы меликов Арцаха и Сюника), Հայկական ճարտարապետությունն ուսումնասիրող կազմակերպության կողմից 2001 թվականին հրատարակված «ՀՃՈՒ գիտական ուսումնասիրություններ» շարքի թվով 4-րդ գիրքը (Գիրք Դ)։ Այն հեղինակել է ճարտարապետ Արտակ Ղուլյանը։ Տպագրվել է եռալեզու տարբերակով՝ հայերեն, անգլերեն և ռուսերեն։ Աշխատությունը ներկայացնում է Պատմական Հայաստանի արևելյան մարզերի՝ Արցախի և Սյունիքի 15-18-րդ դարերի մելիքական պալատ-ամրոցները, ապարանքները։ Ուշ միջնադարյան պալատական ճարտարապետության այս ինքնատիպ հուշարձանները ներկայացվում են դարաշրջանի պատմաքաղաքական միջավայրի հենքի վրա, արժևորվում նրանց տեղն ու դերը հայկական միջնադարյան ճարտարապետության պատմական ընդհանրության մեջ։ Գիրքը հարուստ է պատկերագրական նյութերով՝ չափագրություններով, վերակազմություններով, համեմատական աղյուսակներով, պատմական և ժամանակակից արժեքավոր լուսանկարներով։
«Արցախի և Սյունիքի մելիքական ապարանքները» գիրքը հրատարակվել է Հայաստանի գիտությունների ազգային ակադեմիայի Արվեստի ինստիտուտի ու Երևանի ճարտարապետության և շինարարության պետական համալսարանի գիտական խորհրդի երաշխավորությամբ և տպագրվել ՀՀ ԳԱԱ «Գիտություն» հրատարակչությունում։ Աշխատության հրատարակման աշխատանքները հովանավորել են լոսանջելեսաբնակ Շահեն և Մարթա Հարությունյանները։ Հեղինակը գիրքը նվիրում է իր ծնողներին՝ Գյուլիստանի դպրոցի ուսուցիչներ Բենիկ Ասատուրի Ղուլանյանին և Թերեզա Արսենի Ծատրյանին։


== Տես նաև ==
Հայկական ճարտարապետությունն ուսումնասիրող հիմնադրամ
Արտակ Ղուլյան


== Ծանոթագրություններ ==
Գեղերվանք

Գեղերվանք, գյուղ Արևմտյան Հայաստանում, Բիթլիսի վիլայեթի Խուլփի գավառակում։
XX դարի սկզբին ուներ 54 տուն՝ 383 հայ բնակիչ։
Բնակչության հիմնական զբաղմունքը անասնապահությունը և երկրագործությունն էր։ Զբաղվում էին նաև պտղաբուծությամբ և շերամապահությամբ։
Գեղերվանքը հայտնի էր իր գեղեցիկ այգիներով և բանջարանոցներով։
Գյուղն ավերվել է 1915-1918 թվականներին։ Բնակիչները կոտորվել և տեղահան են արվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Իսլամ Սլիմանի

Իսլամ Սլիմանի (ֆր.՝ Islam Slimani;հունիսի 18, 1988(1988-06-18), Ալժիր, Ալժիր), ալժիրցի ֆուտբոլիստ, անգլիական Լեսթեր Սիթի ակումբի և Ալժիրի ֆուտբոլի ազգային հավաքականի հարձակվող։ 2014 թվականի Աշխարհի առաջնության մասնակից։


== Ակումբային կարիերա ==

Իսլամ Սլիմանին «ՎԲ Այն-Բենիան» ակումբի սան է։ Նա սկսեց իր մասնագիտական կարիերան Ալժիրի երրորդ դիվիզիոնը ներկայացնող՝ «Շերագա» ակումբում, որտեղ առաջին մրցաշրջանում նա 20 խաղից մասանակցեց 18 հանդիպման։
2009 թվականին Իսլամը տեղափոխվեց «Բելուիզդադ»։ Նրա Տրանսֆերի գումարը կազմել է 800 հազար ալժիրական դինար։ Սլիմանին երկու տարվա պայմանագիր է կնքել թիմի հետ։ Օգոստոսի 6-ին «Օրան» ակումբի դեմ խաղում, նա կատարել է իր նորամուտ Ալժիրի Պրեմիեր լիգայում։ Սեպտեմբերի 12-ին «Էլ-Էուլմա» ակումբի դեմ խաղում նա խփել է իրա առաջին գոլ նոր ակումբի կազմում։ 2011 թվականի մայիսի 17-ին «Կաբիլի» ակումբի դեմ հանդիպմա ժամանակ Իսլամը ձևակերպել է «պոկեր»։ 2011/12 մրցաշրջանում նա իր թիմի հեր հասել է Ալժիրի գավաթի եզրափակիչ, որտեղ «Բելուիզդադը» պարտվել է «ԷՍ Սետիֆին» (1:2)։
2013 թվականի հուլիսին Սլիմանի ծառայություններով հետաքրքրվում էին ֆրանսիական «Նիցցա» և «Լե Հավրե» ակումբները։ Սակայն նույն տարվա օգոստոսին նա տեղափոխվեց Լիսաբոնի «Սպորտինգ», իսկ ակումբը նրա համար վճարեց 300 հազար եվրո։ Թիմում Իսլամն 9-րդ համարը վերցրեց։ Օգոստոսի 24-ին «Ակադեմիկ» ակումբի դեմ խաղում նա կատարեց իր նորամուտը Սանգրիշ Լիգայում։ Նոյեմբերի 2-ին «Մարիտումի» ակումբի դեմ խաղում Սլիմանին խփեց իր առաջին գոլը «առյուծների» կազմում։ 2014 թվականի մարտին նա անընդմեջ 4 գոլի հեղինակ դարձավ 4 խաղում, այդ թվում, «Պորտոյւի» դեմ սկզբունքային դերբիի ժամանակ նա միակ գոլի հեղինակը դարձավ։  2013/14 մրցաշրջանում «Սպորտինգը» երկրորդ տեղն է զբաղեցրել Պորտուգալիայի առաջնությունում, զիջելով միայն «Բենֆիկային», Սլիմանին 26 խաղ է անցկացրել և խփել է 8 գոլ։ Այդ մրցաշրջանում նա նաև մեկ հանդիպում անցկացրեց Պորտուգալիայի երկրորդ լիգայում «Սպորտինգ B» ֆարմ ակումբի համար։ 2015 թվականին իսլամը դարձավ Պորտուգալիայի գավաթի խաղարկության դափնեկիր և Պորտուգալիայի Սուպերգավաթի հաղթող։ Օգոստոսի 18-ին Չեմպիոնների լիգայի ընտրական փուլի՝ Մոսկվայի «ԲԿՄԱ» ակումբի դեմ հանդիպման ժամանակ Սլիմանին դարձավ հաղթական գոլի հեղինակ։

2016 թվականի ամռանը Սլիմանին տեղափոխվեց անգլիաական «Լեսթեր Սիթի», և հինգ տարվա պայմանագիր կնքեց ակումբի հետ։ Նրա տրանսֆերի գումարը կազմել է 35 մլն եվրո։ Սեպտեմբերի 17-ին «Բերնլի» ակումբի դեմ խաղում նա կատարեց իր նորամուտը անգլիական Պրեմիեր լիգայում։ Նույն հանդիպման ժամանակ Սլիմանին դարձել է «դուբլի» հեղինակ, խփելով իր առաջին գոլերը Լեսթեր Սիթիում։ Սեպտեմբերի 27-ին Չեմպիոնների լիգայի պորտուգալական «Պորտուի» դեմ խաղում, նա գոլ խփեց, օգնելով «Լեսթերին», դառնալ առաջին Անգլիական ակումբը, ով անընդմեջ երկու հաղթանակ է տոնել մրցաշարի առաջին երկու խաղերում։2018 թվականի սկսբին Սլիմանին վարձավճարով տեղափոխվել է «Նյուքասլ Յունայթեդ»։


== Ծանոթագրություններ ==
Ռաչինես

Ռաչինես  (գերմ.՝ Ratschings, իտալերեն՝ Racines), կոմունա Իտալիայում։ Գտնվում է Տրենտինո Ալտե Ադիջո շրջանում՝ Բոլցանո գավառում։
Բնակչությունը կազմում է 4012 մարդ, բնակաչության խտությունը՝ 20 մարդ/կմ²։ Զբաղեցնում է 203 կմ²։ Փոստային ինդեքս՝ 39040, հեռախոսային կոդ՝ 0472:


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Racines.it Բնակավայրի պաշտոնական կայք (գերմ.) (իտալ.)
Ալեքսեյ Շչուսև

Ալեքսեյ Վիկտորովիչ Շչուսև (ռուս.՝ Алексе́й Ви́кторович Щу́сев, հոկտեմբերի 8, 1873(1873-10-08), Քիշնև, Բեսարաբյան գուբերնիա, Ռուսական կայսրություն - մայիսի 24, 1949(1949-05-24), Մոսկվա, ԽՍՀՄ), ռուս խորհրդային ճարտարապետ։ ԽՍՀՄ վաստակավոր ճարտարապետ (1930 թվական)։ ԽՍՀՄ ԳԱ ակադեմիկոս (1943 թվական)։


== Կենսագրություն ==
1897 թվականին ավարտել է Պետերբուրգի Գեղարվեստի ակադեմիան (1910 թվականիցից՝ ակադեմիկոս)։ Վաղ շրջանի գործերում դիմել է հին ռուսական ճարտարապետական ավանդույթների մշակմանը (Մոսկվայի Կազանյան կայարանի համալիրը, սկսվել է 1914 թվականին, և այլն)։ Խորհրդային տարիներին Շչուսևը մասնակցել է Մոսկվայի վերակառուցման հատակագծի մշակմանը (1918-1925 թվականներ), 1920-ական թվականներին հարել է կոնստրուկտիվիզմին (Կուրորտոլոգիայի և ֆիզիոթերապիայի ԳՀԻ Սոչիում, 1927-1931 թվականներ, Հողժողկոմատի շենքը Մոսկվայում, 1928-1933 թվականներ)։ Ճարտարապետի ստեղծագործական նվաճումն է Լենինի դամբարանը Մոսկվայում։ 1930-1940-ական թվականներին ձգտել է զարգացնել անցյալի ճարտարապետական առաջավոր ավանդույթները («Մոսկվա» հյուրանոցի շենքը, 1932-1938 թվականներ, համահեղինակների հետ, Մոսկվորեցկի կամուրջը, 1936-1938 թվականներ, Ձերժինսկու հրապարակի վարչական շենքը, 1946 թվական, բոլորը՝ Մոսկվայում)։ Վրացական ճարտարապետական մոտիվները կիրառել է Թբիլիսիում ԽՄԿԿ ԿԿ-ին կից Մարքսիզմ-լենինիզմի ինստիտուտի մասնաճյուղի շենքը կառուցելիս (1938 թվական), ուզբեկական՝ Տաշքենդի Օպերայի և բալետի թատրոնում (1947 թվական), 17-րդ դարի ռուսական՝ Մոսկվայի մետրոյի «Կոմսոմոլսկայա-կոլցևայա» կայարանը (բացվել է 1952 թվականին) ձևավորելիս։ Շչուսևի նշանակալից քաղաքաշինական գործերից են ավերված քաղաքների վերականգնման նախագծերը (Իստրա, 1942-1943 թվականներ, Նովգորոդ, 1943-1945 թվականներ, Քիշնև, 1947 թվական)։ Շչուսևն ավելի քան 200 գիտական աշխատությունների և հոդվածների հեղինակ է։ ԽՍՀՄ պետական մրցանակներ (1941 թվական, 1946 թվական, 1948 թվական, 1952 թվական)։


== Ծանոթագրություններ ==
Աստերոիդների ցանկ (41701-41800)

Աստերոիդների ցանկ (41601-41700)  • Աստերոիդների ցանկ  • Աստերոիդների ցանկ (41801-41900)
 Աստերոիդների ցանկ (41601-41700)  • Աստերոիդների ցանկ  • Աստերոիդների ցանկ (41801-41900)


== Աղբյուր ==
«Discovery Circumstances: Numbered Minor Planets (40001)-(45000)»։ www.minorplanetcenter.net
Կուտ (այլ կիրառումներ)

Կուտ, կարող է վերաբերել՝

Կուտ - գյուղ, Ուկրաինայի Խարկովի մարզի Նովովոդոլաժսկի շրջանում
Կուտ - գյուղ, Ուկրաինայի Չեռնովցիի մարզի Գլիբոկայայի շրջանում
Կուտ - գյուղ, Ուկրաինայի Սումիի մարզի Կոնոտոպի շրջանում
Ագինսկոյեի Բուրյաթական ազգային օկրուգ

Ագինսկոյեի Բուրյաթական Ազգային Օկրուգ, ՌՍՖՍՀ Չիտայի մարզում։ Կազմավորվել է 1937 թվականի սեպտեմբերի 26-ին։ Տարածությունը 20.6 հզ. քկմ է, բնակչությունը՝ 67 հզ. (1972), բուրյաթներ, ռուսներ, էվենկներ։ Ունի 3 շրջան, կենտրոնը՝ Ագինսկոյե։ Մակերևույթը հիմնականում լեռնային է։ Արևմտյան կեսը գրավում է Չերսկու, Դաուրյան և Բորշչովոչնի լեռնաշղթաները։ Վերջինից հարավ ալիքային հարթավայր է։ Գլխավոր գետերն են Օնոնը և Օլենգույը։ Կլիման ցամաքային է, ձմեռը՝ խստաշունչ, սակավաձյուն։ Հունվարին միջին ջերմաստիճանը -28 է, հուլիսին՝ 19, տարեկան տեղումները՝ 300 մմ։ Հողերը թույլ պոդզոլացված են, սևահողային և շագանակագույն, բուսականությունը՝ տափաստանային, անտառատափաստանային և լեռնատայգային։ Տարածքի գրեթե մեկ երրորդը ծածկված է անտառով։ Տնտեսության հիմնական ճյուղը արոտային մսաբրդատու անասնապահությունն է։ Զարգացած են նաև ձիաբուծությունը և ուղտաբուծությունը։ Մշակում են ցորեն, վարսակ, գարի, բանջարեղեն և կարտոֆիլ։ Կան գունավոր մետաղների հանքավայրեր, հանքային աղբյուրներ, լեռնահանքային արդյունաբերության ձեռնարկություններ։
(3404) Հինդերեր

(3404) Հինդերեր (անգլ.՝ Hinderer), աստերոիդ աստերոիդների հիմնական գոտում։ Հայտնաբերվել է 1934 թվականի փետրվարի 4-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,668093 ա. մ., առավելագույնը մոտենում է 2,3333 ա. մ. հեռավորության վրա և հեռանում 3,0029 ա. մ.։ Արեգակի շուրջ մեկ ամբողջական պտույտ է կատարում 1591,84 երկրային օրվա ընթացքում, իր ուղեծրով շարժվելով միջինում 0,226153 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3404) Հինդերեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խինճեբ

Խինճեբ (վրաց.՝ ხინჭები), գյուղ Վրաստանում։ Գտնվում է Կախեթի մարզի Սագարեջոյի շրջանում։ Կենտրոնի բարձրությունը 1120 մետր է։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Ալեշանիա

Ալեշանիա (պորտ.՝ Alexânia), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հարավային մարզում։ Մտնում է Էնտորնու դու Դիստրիտու Ֆեդերալի գավառի կազմի մեջ։ Բնակչությունը կազմում է 22 689 մարդ՝ 2006 թվականի տվյալներով, գրավում է 847,891կմ2 տարածք, բնակչության խտությունը՝ 26,8 մարդ/կմ²։


== Պատմություն ==
Քաղաքը հիմնադրվել է 1958 թվականի նոյեմբերի 14–ին։


== Աշխարհագրություն ==
Բնակավայրի կլիման չոր է։
Ռուչեյկի (գյուղ, Վյազեմսկի շրջան)

Ռուչեյկի (ռուս.՝ Ручейки), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայիսի մեկի մարզադաշտ (ԿԺԴՀ)

Ռունգրադո Մայիսի մեկի մարզադաշտ (կորեերեն՝ 릉라도 5월1일 경기장), բազմանպատակ մարզադաշտ տեղակայված Հյուսիսային Կորեայի (ԿԺԴՀ) մայրաքաղաք Փհենյանում։ Ընդհանուր զբաղեցրած տարածքը կազմում է 207 000 մ²։ Բաղկացած է ութ հարկից, բարձրությունը կազմում է 60 մետր։ 114 000 հանդիսականի տարողությամբ ներկայումս համարվում է երկրորդ ամենամեծ մարզադաշտն աշխարհում (Հնդկաստանի Նարենդրա Մոդի մարզադաշտից հետո)։ Կառույցի ճարտարապետական առանձնահատկություններից է մագնոլիա ծաղիկ հիշեցնող 16 կամարներից կազմված օղակը։
Պաշտոնական բացումը տեղի է ունեցել 1989 թվականի մայիսի 1-ին՝ ուսանողների ու երիտասարդության փառատոնի առիթով։ Օգտագործվում է որպես տնային մարզադաշտ ԿԺԴՀ տղամարդկանց և կանանց ֆուտբոլի ազգային հավաքականների համար, սակայն առավել հայտնի է որպես «Արիրան» զանգվածային խաղերի անցկացման վայր։


== Պատկերասրահ ==


== Ծանոթագրություններ ==


== Արտաքին հղումներ ==
Մարզադաշտի էջը Worldstadiums.com կայքումԿաղապար:Հյուսիսային-Կորեա-անավարտ
Archived 2021-03-09 at the Wayback Machine.(անգլ.)
Ասլիպարոն

Ասլիպարոն, հայկական արական անուն։ Առաջացել է արաբերեն aşli՝ «բուն» և հայերեն պարոն բառերից։ Նշանակում է «նա, ում բուն ցեղը պարոններից է»։ Գործածվել է 15-րդ դարում։


== Գործածություններ ==
Ասլիպարոն, ազգական Աստուածատուրի, որ Սարգիս գրչից գնեց մի Ավետարան, որ գրել էր 1488 թվականին։
Ասլիպարոն, հայր տանուտեր Ղազիի, որ սատարեց այն Ավետարանի գրության, որ գրել տվեց տանուտեր Մարտիրոսը 1489 թվականին։


== Ծանոթագրություններ ==
Կարեն Դարբինյան

Կարեն Փառնավազի Դարբինյան (օգոստոսի 28,1938, Արթիկ (այժմ՝ ՀՀ Շիրակի մարզում)-հոկտեմբերի 28,2001, Երևան), վիրաբույժ։ Խորհրդային բանակի բժշկական ծառայության գնդապետ 1983)։


== Կենսագրություն ==
Ավարտել է Երևանի պետական բժշկական ինստիտուտը (1961)։ 1961-1991 թվականներին ծառայել է ԽՍՀՄ ԶՈՒ-ում՝ Ադրբեջանում (Լենքորան, Նախիջևան), Ուկրաինայում (Կիևի, Դնեպրոպետրովսկի մարզեր). Լեհաստանում տեղակայված զորախմբերի բուժմասերի, հրապիտալների պետ։
1991 թվականից աշխատել է ՊՆ ռազմաբժշկական ծառայությունում, բազմիցս գործուղվել է ԼՂ. բժշկական օգնություն ցույց տվել վիրավորներին, մասնագիտական խորհրդատվություն՝ բուժաշխատողներին։


== Պարգևներ ==
Պարգևատրվել է ԽՍՀՄ և Լեհաստանի Հանրապետության շքանշաններով ու մեդալներով։


== Ծանոթագրություններ ==
Կրիվոյ Լիման (Մարտինովսկի շրջան)

Կրիվոյ Լիման (ռուս.՝ Кривой Лиман), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Մտնում է Ռուբաշկինսկի գյուղական համայնքի կազմի մեջ։
Ռաֆիկ Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Ռաֆիկ Գագիկի Ավետիսյան, (մարտի 5, 1975, Կարմիրգյուղ, (այժմ՝ ՀՀ Գեղարքունիքի մարզում), հայ ազատամարտիկ-հրամանատար, ՀՀ բանակի ավագ լեյտենանտ (1999)։


== Կենսագրություն ==
2000 թվականին ավարտել է Գավառի ինդուստրիալ-մանկավարժական տեխնիկումը, իսկ 1998 թվականին՝ ՀՀ ՊՆ ուսումնական կենտրոնի հրամանատարական դասընթացները։ 1989-1994 թվականներին Գավառի կամավորական ջոկատի, ապա՝ № զորամասի կազմերում (վաշտի հրամանատար) մասնակցել է ՀՀ Վարդենիսի ինքնապաշտպանական ու Քարվաճառի (Օմարի լեռնանցք) ազատագրական մարտերին։
Պարգևատրվել է ՀՀ 1-ին աստիճանի «Մարտական խաչ» շքանշանով։


== Ծանոթագրություններ ==
Նանաջանը

Նանաջանը, գյուղ Արևմտյան Հայաստանում, Վանի վիլայեթի Արճեշի գավառակում։


== Բնակչություն ==
XX դարի սկզբին ուներ 10 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Անուշյան

Անուշյան, հայկական ազգանուն։


== Ազգանունը կրողներ ==
Գրիգոր Անուշյան (1768-1830), գրող-երգիծաբան, հասարակական գործիչ։
Պողոս Հակոբի Անուշյան (19-րդ դար-1950-ական թթ. հետո), թղթակից։


== Ծանոթագրություններ ==
(5897) Նովոտնա

(5897) Նովոտնա (անգլ.՝ Novotna), աստերոիդ աստերոիդների հիմնական գոտում։ Հայտնաբերվել է 1984 թվականի սեպտեմբերի 29-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,578403 ա. մ., առավելագույնը մոտենում է 2,1158 ա. մ. հեռավորության վրա և հեռանում 3,041 ա. մ.։ Արեգակի շուրջ մեկ ամբողջական պտույտ է կատարում 1512,25 երկրային օրվա ընթացքում, իր ուղեծրով շարժվելով միջինում 0,238055 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5897) Նովոտնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օեսե (գյուղ, Վիգալա շրջան)

Անվան այլ կիրառումների համար տե՛ս՝ ՕեսեՕեսե (էստ․՝ Oese), գյուղ Էստոնիայի Ռապլամաա նահանգի Վիգալա շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ճոպորտի

Ճոպորտի (վրաց.՝ ჭოპორტი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 590 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 833 մարդ։


== Ծանոթագրություններ ==
Հեծանիվներով ավազակները

«Հեծանիվներով ավազակները» (անգլ.՝ BMX Bandits), ավտրալյացի ռեժիսոր Բրայան Թրենչարդ-Սմիթի արկածային ֆիլմը։ Ֆիլմում գլխավոր կանացի դերը կատարել է Նիկոլ Քիդմանը։


== Սյուժե ==
Երիտասարդ կարմրահեր Ջուդին և իր երկու ընկերները՝ Պի-Ջեյը և Գուսը, գտնում են «ուոկի-տոկի»-ով արկղ։ Արկղը պահել էին անբռնելի թալանիչները հերթական բանկի վրա հարձակման համար։


== Դերերում ==
Նիկոլ Քիդման — Ջուդի
Անժելո Դ’Անժելո — Պի-Ջեյ
Ջեյմս Լագթոն — Գուս
Դեվիդ Օրգ — Ուայթի
Ջոն Լի — Մաստաշ
Բրայան Մարշալլ — Բոսս


== Թողարկում ==
Ավստրալիայի վարձույթում ֆիլմը հավաքել է 124 649 դոլար։ Մեծ Բրիտանիայում ֆիլմի՝ վարձույթում հայտնվելուց հետո, «The Guardian» ամսագրում ասվում է. «Ֆիլմում նկարահանվել է Նիկոլ Քիդման անունով մի աղջիկ. նա շատ լավն է։ Ֆիլմում աշխատելու շնորհիվ Քիդմանը ստացել է «Հինգ մղոն առվակ» սերիալում դերը»։


=== Մրցանակներ ===


=== Տեսանյութի թողարկում ===
2010 թվականի օգոստոսին «Umbrella Entertainment» ընկերությունը թողարկեց ֆիլմը DVD-ով։ Սկավառակը նվագարկվել է բոլոր մարզերում և որպես բոնուս պարունակում է թրեյլերը և Բրայան Թրենշարդ-Սմիթի, Էրիկա Թրենչարդ-Սմիթի և Շալե Թրենչարդ-Սմիթի աուդիո մեկնաբանությունը։ Բոնուսային սկավառակում ներառված են լուսանկարները, մամլո-թողարկման տեսանյութը«Young Talent Time»-ի համար տրված Քիդմանի հարցազրույցը և Բրայան Թրենչարդ-Սմիթի, Թոմ Բրոադբրիջեմի, Փաթրիկ Էջվորսոմի, Ռասսել Հեգոմի և Ջեյմս Լագթոնի հետ կարճամետրաժ «BMX Buddies» ֆիլմը։
Պարզեցված հրատարակությունն առանց լրացուցիչ սկավառակի թողարկվեց 2012 թվականի հունվարին։


== Ծանոթագրություններ ==


== Արտաքին հղումներ ==
Տիտղոսային երգի մասին էջ
Մեծ Պալենգա

Մեծ Պալենգա (ռուս.՝ Большая Паленьга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Տոյմա գետի ձախ ափին՝ 56 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300112103000027005
Հիդրոլոգիական ուսումնասիրությունների կոդը -  103002700
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Համաշխարհային կոորդինացված ժամանակ

Համաշխարհային կոորդինացված ժամանակը, ՀԿԺ (անգլերեն բեքրոնիմը՝ Coordinated Universal Time) քաղաքացիական ժամանակի հիմքն է, որը տարբերվում է միջազգային ատոմային ժամանակից վայրկյանների որոշ թվով և նույնպես տարբերվում UT1-ից վայրկյանների կոտորակային թվով։
UTC-ն մտցվել է հնացված Գրինվիչի միջին ժամանակի (GMT) փոխարեն։ UTC-ի նոր ժամանակի սանդղակը մտցվել է, քանի որ GMT-ի սանդղակը անհարթ էր և կապված էր Երկիր մոլորակի օրական պտույտի հետ։ UTC-ի սանդղակը հիմնված է Միջազգային ատոմային ժամանակի (TAI) հարթ սանդղակի վրա և տվյալ պահին ամենահարմարն է քաղաքացիական օգտագործման համար։


== Տես նաև ==
Ատոմային ժամացույց


== Հղումներ ==
BIPM UTC/TAI Ժամանակի սերվեր
Քոլոբանի

Քոլոբանի (վրաց.՝ ქოლობანი), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 25 մետր բարձրության վրա։ Շրջկենտրոն Աբաշայից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 600 մարդ։


== Ծանոթագրություններ ==
Էրբևալ

Էրբևալ (ֆր.՝ Herbeuval), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 84 մարդ, բնակչության խտությունը` 11.35 մարդ/կմ²։ Բնակավայրը զբաղեցնում է 7.4 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևելք, Շալոն ան Շամպայն քաղաքից 105 կմ հյուսիս-արևելք, Շառլվիլ Մեզիեր քաղաքից 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 63 աշխատունակ (15-64 տարեկան) բնակիչ, որոնցից ակտիվ էին 46-ը, իսկ ոչ ակտիվները` 17։ Ակտիվության ցուցանիշը կազմում է 73,0 %։ 46 աշխատունակ մարդկանցից աշխատել է 43 անձ (25 տղամարդ և 18 կին)։ Գործազուրկ են եղել 3 անձ (2 տղամարդ և 1 կին)։ 17 անաշխատունակներից 4-ը եղել են աշակերտներ կամ ուսանողներ, 6-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Յալովայի մարզ

Յալովայի մարզ (թուրքերեն՝ Yalova ili), նահանգ Թուրքիայի Հանրապետության Մարմարածովյան տարածաշրջանում։


== Տես նաև ==
Թուրքիայի վարչական բաժանում
Մարմարածովյան տարածաշրջան
Կամելիազարդ տիկինը (ֆիլմ, 1995)

«Կամելիազարդ տիկինը» (լեհ.՝ Dama kameliowa, Լեհաստան, 1995), գեղարվեստական ​​հեռուստաֆիլմ (ռեժիսոր՝ Եժի Անտչակ), Ալեքսանդր Դյումա – որդու նույնանուն վեպի էկրանավրում։


== Սյուժե ==
Ֆիլմի իրադարձությունները ծավալվում են 19-րդ դարի կեսերին։ Գլխավոր հերոսուհին՝ փարիզյան շքեղ կուրտիզանուհի Մարգարիտ Գոթյեն, հայտնի է նրանով, որ միշտ հանրության մեջ է հայտնվում միայն ճերմակ ծաղիկների՝ կամելիաների (Camellia) փնջով` առանց գույնի և հոտի։ Թոքախտից Մարգարիտը մահանում է։ Նրա մահից հետո բոլոր իրերը առգրավվում են պարտքերի դիմաց և աճուրդի հանվում։ Գրող Ալեքսանդր Դյումա – որդին պատահաբար հայտնվում է աճուրդում և անսպասելի ներքին դրդումով մեծ գումարով ձեռք է բերում Աբբա Պրևոյի «Մանոն Լեսկո» գիրքը, որի վրա դրված է ոմն Արման Դյուվալի ստորագրությունը։ Մի քանի օր անց հայտնվում է Արման Դյուվալը՝ բարետես արտաքինով երիտասարդ, որը հենց նոր է վերադարձել ճանապարհորդությունից։ Նա աղերսում է իրեն վաճառել գիրքը և ստիպված է լինում հեղինակին պատմել Մարգարիտ Գոթյեի՝ կամելիազարդ տիկնոջ պատմությունը։ Անսովոր հյուրը գրողին պատմում է հանգուցյալ Մարգարիտի հանդեպ իր ողբերգական սիրո մասին։ Գրողը որոշում է, որ այդ պատմությունը կդառնա իր նոր դրամատիկական վեպի ստեղծման հիմքը։
Սյուժեի մանրամասն նկարագրությունը տե՛ս «Կամելիազարդ տիկինը» հոդվածը։


== Դերերում ==
Աննա Ռադվան — Մարգարիտ Գոթjե
Յան Ֆրիչ— Արման Դյուվալ
Աննա Դիմնա — Պրյուդանս (Մարգարիտի ընկերուհին)
Ստանիսլավա Ցելինսկայա — Ժյուլի Դյուպրե
Եժի Կամաս — Ժորժ Դյուվալ (Արմանի հայրը)
Յան Էնգլերտ — Ալեքսանդր Դյումա - որդի
Արտուր Դզյուրման— Գաստոն (Արմանի ընկերը)
Եժի Գրալեկ — իշխան (Մարգարիտի խնամակալը)
Բեատա Սցիբակուվնա — Օլիմպիա (Արմանի սիրուհին)
Ագնեշկա Կրուկուվնա — Նանինա (Մարգարիտի սպասուհին)
Հենրիկ Մախալիցա— բժիշկ
Զոֆյա Մերլե — ծաղկավաճառուհի
Կազիմեժ Օժեխովսկի — քահանա


== Ստեղծագործական խումբ ==
Ռեժիսոր – Եժի Անտչակ
Սցենարիստ – Յադվիգա Բարանսկայա, Ալեքսանդր Դյումա -որդի
Օպերատորներ – Տոմաշ Դոբրովոլսկի, Ադամ Սիկորա
Կոմպոզիտոր – Եվգենիուշ Ռուդնիկ, դասական երաժշտություն
Նկարիչներ – Անդժեյ Պրժեդվորսկի, Բարբարա Պտակ
Մոնտաժ – Եվա Ռոմանովսկայա–Ռոզևիչ


== Ֆիլմի երաժշտություն ==
Ալբինոնիի ԱդաջիոԼուսնի սոնատ (Բեթհովեն)
Նոկտյուրն սի բեմոլ մաժոր (Ֆրեդերիկ Շոպեն)«Պարի հրավեր» դաշնամուրային պիես (Կարլ Մարիա ֆոն Վեբեր)«Ազատ հրաձիգը» օպերա (Կարլ Մարիա ֆոն Վեբեր)«Լյուչիա դի Լամերմուր» օպերա (Գաետանո Դոնիցետտի)«Ֆիգարոյի ամուսնությունը» օպերա (Վոլֆգանգ Ամադեուս Մոցարտ)


== Փաստեր ==
Տեղեկատվական տարբեր աղբյուրներում ֆիլմի թողարկման ամսաթիվը նշվում է և 1994, և 1995 թվականը։
Ֆիլմը ցուցադրվել է ռուսական հեռուստատեսությամբ, պրոֆեսիոնալ թարգմանվել է ռուսերեն և հնչյունավորվել։


== Ծանոթագրություններ ==


== Արտաքին հղումներ ==
Ֆիլմ «Կամելիազարդ տիկինը» (ТВ, 1995)  IMDb
Ֆիլմ «Կամելիազարդ տիկինը»(ТВ, 1995)  gapla.fn.org.pl
Ֆիլմ «Կամելիազարդ տիկինը» (ТВ, 1995)  filmweb.pl
Ֆիլմ «Կամելիազարդ տիկինը» (ТВ, 1995)  filmpolski.pl
Ֆիլմ «Կամելիազարդ տիկինը» (ТВ, 1995)  stopklatka.pl Archived 2013-05-09 at the Wayback Machine.
Տիրասպոլ (այլ կիրառումներ)

Տիրասպոլ, կարող է վերաբերել՝

Տիրասպոլ - չճանաչված պետություն Մերձդնեստրի մայրաքաղաքը և երկրորդ ամենամեծ քաղաքը
Տիրասպոլ - Մոլդովական ֆուտբոլային ակումբ
Գվիլիմ Լի

Գվիլիմ Լի (անգլ. Gwilym Lee, նոյեմբերի 24, 1983(1983-11-24), Բրիստոլ, Անգլիա, Միացյալ Թագավորություն), վալիական ծագմամբ անգլիացի դերասան։ Առավել հայտնի է Բրայան Մեյի դերով՝ Queen խմբի մասին պատմող՝ «Բոհեմական ռապսոդիա» կենսագրական ֆիլմում։


== Կենսագրություն ==
Գվիլիմը ծնվել է 1983 թվականի նոյեմբերի 24-ին՝ Բրիստոլում։ Նրա ծնողները՝ Թոմը և Սեյվենը ծագումով վալիացիներ են։ Նա ունի երկու ավագ եղբայր՝ Հերայնտը և Օուենը, ինչպես նաև ավագ քույր՝ Ռիաննոնը։ Երբ նա փոքր էր, նրա ընտանիքը տեղափոխվում է Սաթոն-Քոլդֆիլդ, Բիրմինգհեմ, որտեղ էլ նա անցկացնում է իր ամբողջ մանկությունը։ Գվիլիմը՝ Քարդիֆի համալսարանում գրականություն էր ուսումնասիրում, ինչպես նաև դրամատիկական արվեստ՝ Գիլդհոլական երգի և թատրոնի դպրոցում, որտեղ 2008 թվականին ստացել է Գիլդհոլական ոսկե մեդալ։ Ներկա պահին ապրում է Լոնդոնում։


== Կարիերա ==
1997 թվականին նա սկսում է իր կարիերան, երբ լինելով դեռահաս՝ միանում է դրամատիկական ակումբին։ Շուտով նա նկարահանվում է մանկական գրքերի («Կենդանիների տապանը») հեռուստատեսային ադապտացիաներում և աշխատում է «Ռիչարդ III» ներկայացման վրա՝ Շեքսպիրական Թագավորական Ընկերության հետ։ Ավելի ուշ, Գվիլիմը սկսեց երկրորդական դերեր ստանալ այնպիսի սերիալներում, ինչպիսիք են՝ «Զուտ անգլիական սպանություններ»-ը (անգլ. Midsomer Murders), «Ashes to Ashes»-ը, «Աշխատակցուհիները» և «Մոնրո»-ն։ Մի ժամանակ նա նույնիսկ մասնակցում էր ռադիոբեմադրություններին՝ «The Emerald Tiger», «The Silver Turk», «The Cruel Sea»: Ռեժիսոր Ֆ. Հ. ֆոն Դոններսմարկի՝ «Զբոսաշրջիկը» (2010) ֆիլմում կատարել է ոչ մեծ՝ հսկողական ծառայության տեխնիկական աշխատակցի դերը։
2012 թվականին նա մասնակցել է «Խոստումը» թատերական բեմադրությանը (Ալեքսեյ Արբուզովի՝ «Իմ խեղճ Մարատ» պիեսի հիման վրա)։ 2013 թվականի Սուրբ ծննդից Գվիլիմը սկսել է նկարահանվել «Մաքուր անգլիական սպանություն» սերիալում՝ սերժանտ Չարլի Նելսոնի դերում։ Նրա մասնակցությամբ նկարահանվել է 15 սերիա։
2018 թվականի նոյեմբերի 1-ին թողարկվել է «Բոհեմական ռապսոդիա» ֆիլմը, որտեղ Գվիլիմը կատարում է ամբողջ աշխարհում հայտնի Queen խմբի կիթառահարի՝ Բրայան Մեյի դերը։


== Ֆիլմագրություն ==


=== Ֆիլմ ===


=== Հեռուստատեսություն ===


=== Թատրոն ===


=== Տեսախաղեր ===


== Ծանոթագրություններ ==


== Արտաքին հղումներ ==